google/wiki40b huggingface dataset:
Parrhasios z Efezu

Parrhasios (starogr. Παρράσιος) bol grécky maliar na prelome 5. a 4. storočia pred Kr.
Parrhasios, syn a žiak maliara Euénora, pochádzal z Efezu. Svoje maliarske  diela tvoril približne v rokoch 430 až 390 pred Kr., a to hlavne v Aténach. Bol súčasníkom a rivalom slávneho maliara Zeuxida z Hérakleie. Zo starovekých správ je známe, že jeho obrazy postáv boli veľmi realistické a že ich bolo viac ako 20 (ani jeden z nich sa nezachoval). Námetom týchto malieb boli hlavne mytologické postavy. Tiež kreslil na drevo (na vybielenú drevenú tabuľu) a pergamen a písal o maliarstve.
Parrhasios a Zeuxis bývajú často zaraďovaní do tzv. ázijskej školy (aj keď Zeuxis o sebe hovoril ako o mužovi z juhoitalskej Hérakleie). Obaja pôsobili predovšetkým v Aténach, kde patrili k metoikom, ktorí tvorili hlavne v dobe peloponézskej vojny. Medzi aténskym ľudom sa stali hrdinami mnohých historiek, ktorých hlavnou témou bola ich rivalita v súťaži namaľovať svoj obraz čo najrealistickejšie.
Plínius sa pokúsil vystihnúť hlavné Parrhasiove prednosti, ktoré videl skôr vo vynikajúcej kresobnej technike a krehkých kontúrach než v dokonalom tieňovaní. Svoje obratnosti využíval k odhaľovaniu skrytého a k živšiemu zobrazeniu tvárí, krásnych úst a pôvabu vlasov. Bol plodným umelcom, ktorý sa príležitostne nebránil ani obscéznym témam. Ohlas si získal svojim farebným obrazom Théseus (neskôr zdobil rímsky Kapitol), ale jeho najslávnejším obrazom bol Aténsky ľud (Démos), ktorý znázorňoval rozličné vlastnosti Aténčanov (bol ich dokonalou psychologickou štúdiou).  
Parrhasios a Zeuxis sa svojim maliarskym majstrovstvom radi chválili. Parrhasios ale v  sebechvále svojho rivala predstihol, keď o sebe arogantne tvrdil, že je kniežaťom maliarov, pôvodom božského rodu.
V starovekom Grécku na začiatku 4. storočia pred Kr. dosiahla nástenná a dosková maľba najväčší rozkvet (v aténskej stoe poikilé bola napr. nástenná maľba znázorňujúca bitku pri Mantinei namaľovaná tak realisticky, že bolo na nej možné rozpoznať veliteľov oboch armád). Snahy o rekonštrukciu týchto malieb na základe vázového maliarstva z tej doby neuspeli, lebo nástenná a dosková maľba odčerpávala talenty vázového maliarstva, ktoré preto začalo upadať.
Ussel (Lot)

Poloha

Obec má rozlohu 6,74 km². Najvyšší bod je položený 421 m n. m. a najnižší bod 292 m n. m.

Obyvateľstvo

Počet obyvateľov obce je 74 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Santranges

Poloha

Obec má rozlohu 24,31 km². Najvyšší bod je položený 269 m n. m. a najnižší bod 174 m n. m.

Obyvateľstvo

Počet obyvateľov obce je 422 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tatra K2S

Dejiny

Po úspešných modernizáciách brnianskych vozidiel K2 na typ Tatra K2R sa rozhodol k tejto forme omladenia vozňového parku aj Dopravný podnik Bratislava. Prvé električky K2 putovali do Šumperka v roku 1998, kde ich víťaz súťaže, spoločnosť Pars nova, modernizoval na typ K2S, podobný brnianskemu typu K2R. Každoročne boli poslané 2 až 4 električky. V súčasnosti (2012) má bratislavský dopravný podnik k dispozícii už okolo 35 vozidiel tohto typu.

Modernizácia

Modernizácia je podobná brnianskym vozidlám K2R. Celá vozňová skriňa bola kompletne opravená, boli dosadené nové čelá podľa návrhu Ing. arch. Patrika Kotasa, vozidlá dostali polopantograf. Pri prvých štyroch vozidlách boli pôvodné dvere nahradené dvojkrídlovými výklopnými, pri ostatných boli klasické štvorkrídlové skladacie dvere vymenené za nové rovnakého typu. Modernizácia sa týkala aj interiéru a stanoviska vodiča. Pôvodná elektrická výzbroj bola nahradená novým hospodárnejším typom TV14 s IGBT tranzistormi od ČKD (prvých 6 vozňov) alebo typom TV Progres od spoločnosti Alstom, resp. Cegelec. Vozidlá s TV Progres neboli nijako premenované, na rozdiel od iných miest pri dosadení iného typu výzbroje.
BDSM

Scéna u nás a v zahraničí

Na Slovensku existuje občianske združenie Zlá Zelina, ktoré sa zaoberá slovenskou BDSM scénou.
V Česku sa vytváraním filmov s tématikou BDSM zaoberá napríklad Lupus Pictures, ale v podstate je to vetva BDSM a to konkrétne spanking, čo v preklade znamená plieskanie, ale nie je to úplne presný preklad, v slovenčine nie je na to presný výraz.
V USA sa touto tématikou zaoberá viacej produkcií a naberá narastajúcu tendenciu, pričom popularita BDSM v USA rastie.
V západnej Európe sa táto tematika rozširuje hlavne v Nemecku, Holandsku a v Spojenom kráľovstve.

Bezpečnosť

Dôležitá je pri BDSM praktikách bezpečnosť, aby nedošlo k vážnemu poškodeniu zdravia.

Legálnosť

V jednotlivých štátoch je legálnosť rozdielna.
Scachs d'amor

Scachs d'amor (Šach lásky v katalánčine), ktorého úplný názov je Hobra intitulada scachs d'amor feta per don Franci de Castelvi e Narcis Vinyoles e Mossen Fenollar, je názov básne ktorú napísali Francesc de Castellví, Bernat Fenollar a Narcís de Vinyoles, uverejnená vo Valencii v Španielsku koncom 15. storočia.
Báseň je koncipovaná ako šachová hra, v ktorej sa súperia Franci de Castellvi, ako Biely (v modernom šachu), (Mars – Març, Láska – Amor a červené figúry v partii), a Narcis Vinyoles, ako Čierny (Venuša, Sláva – Gloria, a zelené figúry). Diskutujú o láske a Bernat Fenollar komentuje a stanovuje pravidlá. Otvorenie v partii by sa storočia neskôr nazývalo Škandinávska obrana. Zelená a červená sú stále používa v xiangqi, ako farby figúr.
V básni využíva hru ako alegóriu pre lásku. Jeho štruktúra je založená na šesťdesiatich štyroch stanciach (rovnaký počet ako polí na šachovnici), v každom deväť veršov. Stancie sú zoskupené tri po troch: prvá stancia v skupine predstavuje ťah Bieleho, druhá Čierneho ťah, a tretia komentár k pravidlám od rozhodcu. Tri stancie na začiatku tvoria úvod a posledná je mat.
Údajne, táto partia je prvá zdokumentovaná partia s modernými pravidlami šachu, aspoň čo sa týka ťahov dámy a strelca.
Sankei-en

Sankei-en (jap. 三溪園) je japonský štýl záhrady neďaleko mesta Jokohama v Japonsku. Záhrada vznikla v roku 1906 zásluhou Tomitara Haru. Vytvoril tu budovy v tradičnom japonskom štýle.
Celková plocha Sankei-en je 175 km². Delí sa na vnútornú a vonkajšiu záhradu. Vo vnútornej sa nachádza mnoho rybníkov a potokov, zvlnené cesty, historické budovy a ázijské druhy rastlín. Vo vonkajšej zasa hlavný rybník, viaceré čajovne a trojposchodová pagoda.
Japonská vláda vyhlásila záhradu za významnú kultúrnu pamiatku mesta Jokohama. Záhrada je populárna hlavne na jar, kedy kvitnú japonské čerešne sakury.
Creuzier-le-Vieux

Poloha

Creuzier-le-Vieux má rozlohu 11,38 km². Najvyšší bod je položený 404 m n. m. a najnižší bod 243 m n. m.

Obyvateľstvo

Creuzier-le-Vieux má 3 208 obyvateľov (2009).
Graf vývoja obyvateľstva:
Zdroje: INSEE
Tremolit

Charakteristika

Tento minerál sa vyskytuje vo forme dlhých steblovitých kryštálov, ktoré bývajú niekedy zdvojčatené. Často vytvára aj stĺpcovité, vláknité a ihlicovité agregáty, prípadne má celistvý alebo zrnitý habitus. Býva bezfarebný, biely, sivý, zelený, ružový alebo hnedý; vryp má biely. Tremolit je priehľadný až priesvitný a vyznačuje sa skleným leskom. Patrí do jedného radu s aktinolitom.

Vznik

Vzniká v kontaktne premenených dolomitoch a serpentinitoch.

Poznávanie

Tremolit je nerozpustný v kyselinách.

Výskyty na Slovensku

Kremnica (pri Žiari nad Hronom), Žiar nad Hronom, Banská Štiavnica, Breznička.
Električková doprava v Perme

Električková doprava v ruskom meste Perm funguje od roku 1929. Spolu 11 liniek jazdí na sieti s rozchodom 1 524 m.
Barrow (rieka)

Barrow (angl. River Barrow, ír. Abhainn na Bearú alebo An Bhearú) je rieka v Írsku. Je to druhá najdlhšia rieka na ostrove, meria 190 km a spolu s prítokmi odvodňuje juhovýchodnú časť ostrova. Spoločne s riekami Nore a Suir sa označuje ako The Three Sisters (tzv. Tri sestry).

Prameň

Pramení v pohorí Slieve Bloom Mountains, na úpätí Ridge of Capard (max. 509 m n. m.) v county Laois, južne od obce Clonaslee.

Priebeh toku

Od prameňa tečie najprv na sever, výrazným oblúkom stočeným na severozápad sa najprv stáča východným smerom, nad mestom Monasterevin následne na juh a križuje koryto Grand Canal. Potom vytvára hranicu medzi grófstvom Kildare na východe a Laois na západe a v meste Athy sa od koryta rieky oddeľuje spomenutý Grand Canal. Na dolnom toku (pod mestom Bagenalstown) opäť tvorí hranicu medzi dvoma správnymi jednotkami, najprv medzi grófstvom Kilkenny na pravom a grófstvom Kildare na ľavom brehu, následne medzi grófstvom Kilkenny a Wexford. Pod mestom New Ross výrazne rozširuje svoje koryto a po pribratí rieky Suir ústi širokým estuárom (tzv. Waterford Harbour) do Keltského mora.
Laval-le-Prieuré

Poloha

Obec má rozlohu 5,29 km². Najvyšší bod je položený 820 m n. m. a najnižší bod 460 m n. m.

Obyvateľstvo

Počet obyvateľov obce je 34 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vexillum

Vexillum alebo vexilum (lat. vexillum = zástava, vlajka) je vo vexilológii každý textilný identifikačný znak a tiež súhrnné pomenovanie pre vlajku, zástavu, koruhvu, štandardu a podobne  (synonymum vexila v tomto ponímaní je slovo zástava - resp. zastarano prápor -  v širšom zmysle ).
V minulosti to bol rímsky prápor štvorcového tvaru, ktorý označoval kohortu.

Opis rímskeho vexilla

Na vexille bola vyšitá skratka názvu kohorty (napríklad Cohors V Callaecorum Lucensium mala skratku COH V LUC), prípadne aj obrázok nejakého zvieraťa, ktoré bolo symbolom danej kohorty. Na žŕdke, cez ktorú bolo vexillum zhora prevlečené, sa mohli nachádzať pokované kožené pásy, podobne ako na opasku cingulum militiae. Vexillum bolo uviazané na dlhej kopiji hasta a niesol ho vexillarius.
Oviraptoridae

Delenie

Oviraptoridae sa delí na dve podčeľade: Oviraptorinae a Ingeniinae. Podčeľaď Oviraptorinae bola zastúpená pomerne veľkými formami s kosteným hrebeňom na hlave. Zástupcovia Ingeniinae dorastali do menšej veľkosti a nedisponovali kosteným hrebeňom na hlave.
Peter Liba

Biografia

Po ukončení vysokoškolského štúdia pracoval v Bibliografickom ústave Matice slovenskej v Martine. Venoval sa literárnej histórii, bibliografii a edičnej práci.
V rokoch 1991 – 1993 bol dekanom Pedagogickej fakulty UKF v Nitre, v rokoch 1993 – 1995 rektorom Vysokej školy pedagogickej a v rokoch 1995 – 1999 rektorom UKF. Založil a niekoľko rokov viedol Katedru kulturológie Filozofickej fakulty UKF, kde stále pôsobí. Je editorom, spoluautorom viacerých odborných bibliografií kníh 20. storočia, zborníkov a príručných slovníkov. Od r. 1994 predseda SOK (teória a dejiny slovenskej literatúry) a od r. 1994 predseda obhajob komisie pre DrSc. (literárna veda, teória a dejiny slovenskej literatúry, literárna komparatistika).
Papierová chromatografia

Papierová chromatografia (angl. paper chromatography — PC) je analytická metóda používaná na separáciu a identifikáciu zložiek kvapalných zmesí a roztokov. Pre svoju jednoduchú realizáciu patrí k najčastejšie používaným chromatografickým technikám.
Charmoille (Haute-Saône)

Poloha

Obec má rozlohu 5,04 km². Najvyšší bod je položený 294 m n. m. a najnižší bod 233 m n. m.

Obyvateľstvo

Počet obyvateľov obce je 436 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Prades-le-Lez

Poloha

Obec má rozlohu 8,88 km². Najvyšší bod je položený 134 m n. m. a najnižší bod 53 m n. m.

Obyvateľstvo

Počet obyvateľov obce je 4 540 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Leukadios (syn Ikaria)

Leukadios (starogr. Λευκάδιος – Leukadios) je v gréckej mytológii syn Ikaria zo Sparty a najády Periboie.
Antický autor Strabón uvádza, že Ikarios, otec Odyseovej manželky Penelopy mal aj dvoch synov Leukadia a Alyzea, ktorí vládli v Akarnanii a zaznamenal aj, že podľa historika Efora z Kyme bratia založili na ostrove Leukas mestá, pomenované po nich, Leukadu a Alyzeiu.
Majstrovstvá sveta v ľadovom hokeji 2014 – I. divízia

I. A divízia

Zápasy I. A divízie sa hrali v Goyangu v Kórejskej republike od 20. do 26. apríla 2014.

I. B divízia

Zápasy I. B divízie sa hrali vo Vilniuse v Litve od 20. do 26. apríla 2014.
Jazykovedný ústav Ľudovíta Štúra Slovenskej akadémie vied

Jazykovedný ústav Ľudovíta Štúra Slovenskej akadémie vied vznikol v roku 1943 pod názvom Jazykovedný ústav Slovenskej akadémie vied a umení (SAVU). V roku 1952 bol premenovaný na Ústav slovenského jazyka Slovenskej akadémie vied a umení a od roku 1966 nesie súčasný názov. Ústav je hlavným vedeckým pracoviskom na Slovensku sústreďujúcim základný výskum slovenského národného jazyka, jeho územnej a sociálnej diferenciácie a jeho dejín. Súčasťou výskumu sú teoretické otázky všeobecnej jazykovedy, jazykovej kultúry, odbornej terminológie a onomastiky. Výsledky výskumu sa aplikujú pri tvorbe základných kodifikačných príručiek, pri tvorbe a ustaľovaní odbornej terminológie, pri štandardizácii geografického názvoslovia.
John James Adams

Životopis

John James Adams patril medzi významné osobnosti zahraničnej NHL. Je po ňom pomenovaná Jack Adams Award, trofej určená pre najlepšieho trénera, ktorého vyberajú samotní tréneri. V NHL odohral 11 sezón a dal 93 gólov. V rokoch 1927-1962 bol trénerom a následne manažérom tímu Detroit Falcons. Keď hokejový klub Detroit kúpil milionár James Norris, klub bol premenovaný na Detroit Red Wings a John James Adams obdržal finančné prostriedky na vedenie mužstva. Detroit pod vedením trénera Adamsa získava v rokoch 1936, 1937 a 1943 Stanley Cup. Keď John James Adams nastúpil do tímu ako manažér, Stanley Cup získal Detroit ešte sedemkrát. Manažér Adams rozvíjal farmárský systém a bol známy tým, že jeho scouti objavovali mladé talenty ako napríklad Terry Sawchuk a Gordie Howe a uzavierali s nimi zmluvy v skorom veku. V roku 1962 bol John James Adams prepustený a v roku 1968 zomrel.
Rockall

Dejiny

Rockall bol prvýkrát zaznamenaný v písomných záznamoch na konci 15. storočia, ale nikto na ňom nepristál až do 8. septembra 1811, kedy Basil Hall z lode HMS Endymion priviedol skupinu ľudí na jeho vrchol. V blízkosti Rockallu sa odohralo v roku 1824 niekoľko smrteľných nehôd a viac ako 600 ľudí v roku 1904 prišlo o život keď parník SS Norge narazil na susedný útes.
Skala bola do značnej miery zabudnutá až do 18. septembra 1955, kedy sa stala posledným územným rozšírením britského impéria, keď helikoptéra patriaca Royal Navy spustila troch mužov na ostrov, kde bola vztýčená vlajka Spojeného kráľovstva a na skalu pripevnená doska. V tom čase britská vláda vykonávala testovanie zbraní a obávala sa, že Sovietsky zväz použije túto nikým nenárokovanú skalu na umiestnenie monitorovacieho zariadenia. Dňa 10. februára 1972 sa Rockall oficiálne stal administratívnou súčasťou škótskeho ostrova Harris.
Koleopterológia

Koleopterológia je náuka o chrobákoch (koleoptérach). Je to súčasť entomológie. Osoba venujúca sa koleopterológii je koleopterológ.
Štúdiom chrobákov sa zaoberá najväčší počet zberateľov zo všetkých entomológov. Koleopterológia nie je iba krásny a zaujímavý koníček, ale je aj vedným odborom, ktorý sa zaoberá radom chrobákov, ako škodcami lesov, poľnohospodárskych plodín, dreva, potravín a pod.
Piero Sraffa

Životopis

Narodil sa v roku 1898 v Turíne v Taliansku. V roku 1920 priviedol Sraffu iný významný ekonóm John Maynard Keynes na univerzitu v Cambridge, kde bol neskôr menovaný knihovníkom. To mu umožnilo venovať sa rozsiahlemu zbieraniu a editovaniu spisov Davida Ricarda. Jeho najvýznamnejším dielom je však práca Výroba produktov pomocou produktov, publikovaná v roku 1960.
Od roku 1921 do roku 1922 študoval v Londýne na London School of Economics. V roku 1922 bol menovaný riaditeľom oddelenia provinčnej práce v Miláne, potom pôsobil ako profesor politickej ekonómie najprv v Perugii, a neskôr v Cagliari na Sardínii. Tu sa stretol s Antoniom Gramscim – najvýznamnejším vodcom talianskej komunistickej strany. Stali sa blízkymi priateľmi, čiastočne aj kvôli ich rovnakým idelogickým názorom. Taktiež bol v kontakte s Filippom Turatim, možno najdôležitejším vodcom talianskej socialistickej strany.
Sraffa bol popisovaný ako veľmi inteligentný muž, ktorý svoj život zasvätil štúdiu a knihám. Jeho slávna knižnica obsahovala viac ako 8000 zväzkov, v súčasnosti je jej časť v knižnici Trinity College. V roku 1972 mu bol udelený čestný doktorát v Paríži a v roku 1976 získal ďalší z univerzity v Madride.
Saint-Germain-du-Crioult

Poloha

Obec má rozlohu 14,64 km². Najvyšší bod je položený 202 m n. m. a najnižší bod 82 m n. m.

Obyvateľstvo

Počet obyvateľov obce je 894 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villy (Yonne)

Poloha

Obec má rozlohu 5,84 km². Najvyšší bod je položený 220 m n. m. a najnižší bod 115 m n. m.

Obyvateľstvo

Počet obyvateľov obce je 112 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Viljandi

Dejiny

Prvé známky osídlenia na území dnešného Viljandi sa datujú do 5. tisícročia pred Kr. Výhodná poloha miestneho návršia lákala dávnych obyvateľov Estónska k stavbe opevnenia. Prvá písomná zmienka o ňom pochádza od arabského zemepisca al-Idrísího z roku 1154. Toto hradisko potom hralo dôležitú úlohu pri bojoch Estóncov s nemeckými križiakmi na začiatku 13. storočia. Nemci ho najprv neúspešne obliehali v roku 1211 spoločne s Lotyšmi a Livóncami, aby ho potom definitívne dobyli roku 1223.
Hneď v nasledujúcom roku rozhodol veľmajster križiackeho rádu mečových bratov Volquin posilňovanie miestneho opevnenia. Tak začala stavba mohutného Vijlandského hradu, ktorý sa čoskoro stal jedným z najväčších v celom Pobaltí. Ako sa rozvíjal hrad, rástla aj osada v podhradí. Mestské práva dostalo Viljandi v roku 1283 a členom hanzy sa stalo pravdepodobne niekedy v polovici 14. storočia.
Úpadok Vijlandi začal počas livónskej vojny. V roku 1560 sa ho po dlhom obliehaní zmocnili ruské vojská. Roku 1582 prešlo pod poľskú nadvládu. Krátko potom vypukla švédsko-poľská vojna. Počas bojov zmenilo Viljandi niekoľkokrát majiteľa a bolo v podstate úplne zničené. Slovami poľského kňaza Dionysia Fabricia vyzeralo mesto po vojne takto: „Hovorí sa, že Viljandi stráži teraz diabol sám, krákoraje tu ako kohút. Už nie je tu čoho obdivovati, všetko jest zničené a ni pevnosť, ni v meste už nie sú miestom, kde by ľudská bytosť mohla bývať, a stali sa teraz sídlom satanovým“ Zúbožené mesto stratilo mestské práva v roku 1624.
Viljandi sa z vojny spamätávalo len veľmi pomaly, tým skôr, že ho ťažko zasiahla aj severná vojna na začiatku 18. storočia. Avšak pod ruskou nadvládou začalo rásť a postupne sa z neho stalo centrum regiónu. Mestské práva opäť dostalo roku 1783. V 18. storočí sa stalo dôležitým industriálnym a kultúrnym centrom.
1. augusta 1897 získalo železničné spojenie postavením odbočnej úzkorozchodnej (750 mm) trate z Mõisaküly, ležiacej na trati Valga – Pärnu, a roku 1901 bola privedená železničná trať rozchodu 1 524 mm z Tallinnu cez Türi. Úzkorozchodná trať zanikla v 70. rokoch 20. storočia v súvislosti s prestavbou svojej chrbtovej trati na rozchod 1 524 mm.

Turistika

Návštevy Viljandi by rozhodne nemali vynechať návštevu zrúcaniny mohutného hradu ležiace na návrší nad mestom. Ďalšími zaujímavými pamiatkami sú neskoro baroková radnica dokončovaná v roku 1774, pôvodne františkánsky kostol sv. Jána z rokov 1466 – 1472 a miestne múzeum, nachádzajúce sa v jednej z najstarších mestských budov. K technickým zaujímavostiam patrí vodárenská veža z roku 1911, a dva mosty (Varesesild a visutý Rippsild) z 20. a 30. rokov minulého storočia nachádzajúce sa v blízkosti hradného návršia.
Plougoulm

Poloha

Obec má rozlohu 18,37 km². Najvyšší bod je položený 61 m n. m. a najnižší bod 0 m n. m.

Obyvateľstvo

Počet obyvateľov obce je 1 805 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mier (Spišská Nová Ves)

Mier je sídlisko v Spišskej Novej Vsi.
Sídlisko sa nachádza v západnej časti mesta, na pravom, južnom nábreží rieky Hornád. Od centra mesta je vzdialené cca 15 minút pešej chôdze. S počtom okolo 10 000 obyvateľov, čo je približne štvrtina populácie mesta, je jeho najväčším sídliskom. Stoja tu stovky prevažne osem, desať a trinásť poschodových bytov v bytových domoch.
Obyvatelia sídliska majú k dispozícii nákupné stredisko CBA, obchodné domy Kaufland, Lidl, Tesco, zdravotnícke zariadenie, 3D kino, zábavné podniky, reštauráciu. Mestská časť je obsluhovaná linkami mestskej hromadnej dopravy 5, 6, 11, 15 a 16.
Maisons-lès-Soulaines

Poloha

Obec má rozlohu 6,16 km². Najvyšší bod je položený 337 m n. m. a najnižší bod 240 m n. m.

Obyvateľstvo

Počet obyvateľov obce je 81 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ť

Ť je v poradí 36. písmeno slovenskej abecedy. Väčšina slov sa nezačína na toto písmeno.
Moriers

Poloha

Obec má rozlohu 9,03 km². Najvyšší bod je položený 143 m n. m. a najnižší bod 131 m n. m.

Obyvateľstvo

Počet obyvateľov obce je 214 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hypertyreóza

Príznaky

Hlavnými klinickými príznakmi sú strata hmotnosti (často sprevádzaná žravosťou), úzkosť, neznášanlivosť tepla, vyčerpanosť, vypadávanie vlasov, slabosť, hyperaktivita, podráždenosť, apatia, depresia, polyúria (nadprodukcia moču), polydipsia (nadmerný smäd) a potenie. Pacienti môžu mať ďalšie príznaky ako búšenie srdca a srdcové arytmie (poruchy srdcového rytmu), hlavne atriálna fibrilácia, dyspnoe (krátkodychosť), strata libida, nevoľnosť, zvracanie, osteoporóza a hnačka. U starších ľudí tieto klinické príznaky nemusia byť prítomné a choroba sa prejavuje len vyčerpanosťou a stratou hmotnosti, čo vedie k apatickej hypertyreóze. Keď je pacient v strese, môže nastať tyreotoxická kríza, ktorá sa prejavuje nárastom telesnej teploty nad 40 °C, tachykardiou (zrýchlená srdcová činnosť), arytmiou, zvracaním, hnačkou, dehydratáciou a žltačkou. Nasleduje kóma a smrť. Neurologickými prejavmi choroby sú tremor (bližšie neurčená trasľavosť), chorea (mimovoľné trhavé pohyby), myopatie (primárne poruchy svalov) a periodická paralýza. Jednou z najzávažnejších komplikácií hypertyreózy je akútna mozgovo-cievna príhoda kardioembolického pôvodu ako následok atriálnej fibrilácie.

Určenie diagnózy

Podozrenie na hypertyreózu na základe lekárskeho záznamu a vyšetrenia potvrdia krvné testy. Väčšinou stačí zistiť hladinu tyreotropínu (tyreotropný hormón) v krvi. Ak je táto hladina nízka, znamená to, že hypofýzu (podmozgová žľaza) tlmí zvýšená hladina hormónov T4 (tetrajódtyronín, tyroxín) a/alebo T3 (trijódtyronín) v krvi, a je spoľahlivým znakom hypertyreózy. V ojedinelých prípadoch znamená nízka hladina tyreotropínu primárne zlyhanie hypofýzy alebo jej utlmenie ako následok inej choroby (iné špecifikované poruchy štítnej žľazy), preto sú testy hladiny T4 a T3 užitočné. Pri určovaní diagnózy môže pomôcť tiež zisťovanie prítomnosti špecifických protilátok. Pri zisťovaní príčiny hypertyreózy a pri rozlišovaní medzi hypertyreózou a tyreoiditídou poslúži scintigrafické vyšetrenie štítnej žľazy.
Majstrovstvá Európy v hádzanej žien 2016

Voľba organizátora

Počiatočný záujem v roku 2009 o usporiadanie turnaja prejavili 2 krajiny: Švédsko a Turecko. Svoju oficiálnu žiadosť v septembri 2011 predložili obe kandidatúry. V roku 2012 však došlo k odvolaniu tureckej kandidatúry a jediným uchádzačom sa tak stalo iba Švédsko. To bolo aj odsúhlasené za organizátora na kongrese v Monaku v júni 2012.
Villechauve

Poloha

Obec má rozlohu 11,02 km². Najvyšší bod je položený 147 m n. m. a najnižší bod 97 m n. m.

Obyvateľstvo

Počet obyvateľov obce je 294 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dermatoglyfika

Dermatoglyfika je vedný odbor zaoberajúci sa zákonitosťami utvárania a variability papilárneho terénu. Za základ slúžia odtlačky vzorov, ktoré sú na prstoch rúk, nôh, na dlaniach a stupajach chodidiel. Slúži na určovanie rozdielov medzi etnickými skupinami, na individuálnu identifikáciu, pri paternitných sporoch (určovanie otcovstva), v medicíne ako diagnostická pomôcka a pri výskume dedičnosti.
Beausoleil

Poloha

Beausoleil má rozlohu 2,79 km². Najvyšší bod je položený 621 m n. m. a najnižší bod 40 m n. m.

Obyvateľstvo

Beausoleil má 14194 obyvateľov (2009).
Graf vývoja obyvateľstva:
Zdroje: INSEE